અફઘાનિસ્તાનના રાજકારણમાં તેનું મોટું નામ હતું તેથી ખાને તેને સરકાર ઉથલાવવાના કેસમાં ફિટ કરી દીધો. હક્કાની ભાગીને પાકિસ્તાનના મિરાનશાહ જતો રહેલો. ૧૯૭૮માં સોવિયેતના પીઠ્ઠુ જેવા સામ્યવાદીઓનું શાસન સ્થપાયું ત્યારે અમેરિકાના ઈશારે કટ્ટરવાદી મુસ્લિમોએ આતંકવાદ ફેલાવવા માંડ્યો. હિઝ્બ-એ ઈસ્લામી અમેરિકા દ્વારા પોષાતાં સંગઠનોમાં એક હતું. હક્કાની તેમાં જોડાયો ને તેણે પણ આતંકવાદ શ કર્યો. હક્કાનીએ પાકિસ્તાનમાં રહીને અમેરિકન અધિકારીઓ સાથે ઘરોબો કેળવેલો તેથી તેને પુષ્કળ મદદ મળતી. અમેરિકનોએ તેનો પરિચય આરબ દેશોના સત્તાધીશો સાથે કરાવ્યો. તેના કારણે હક્કાનીને આરબ સત્તાધીશો પાસેથી પણ જંગી મદદ મળવા લાગી.